Jelaskan Sejarah Sekolah dari Sekolah Menengah Kebangsaan Bukit Baru dalam bahasa melayu

SMK Bukit Baru (SMKBB) telah dibina oleh kontraktor Mohd Ghauz Enterprise dan diserahkan kepada Jabatan Pelajaran Melaka pada 10 Mei 1993.Penubuhan SMKBB adalah hasil permintaan penduduk setempat bagi menampung kemasukan pelajar ke sekolah menengah kian bertambah. Pemilihan nama sekolah ini adalah berdasarkan nama Mukim Bukit Baru.

Oleh sebab infrastrukturnya baik,SMKBB telah menjadi tumpuan masyarakat setempat bukan sahaja dalam bidang pendidikan malahan termasuk pelbagai aktiviti luar sepanjang masa. Pada asalnya mempunyai 2 blok bangunan 4 tingkat,sebuah bengkel dan kantin. Pada tahun 1998 sebuah lagi bangunan 4 tingkat dibina yang menampung14 bilik darjah. Pada tahun 2002,SMKBB memperoleh 2 buah makmal komputer yang lengakap dan diikuti dengan pembinaan 2 blok bangunan 4 tingkat dibina lagi lengkap dengan makmal sains tulen,bilik muzik,bilik pendidikan seni,bilik ERT,bilik pendidikan khas dan sebagainya. Selain itu,SMKBB juga mempunyai kemudahan surau yang diperuntukan oleh Perbadanan Kemajuan Negeri Melaka.

Pada tahun pertama seramai 376 orang murid dari SK Palembang,SK Bukit Beruang,SK Datuk Demang Husin SJK(C) Bukit Beruang,SJK (C) Wen Hua dan SJK (C) Ayer Keroh, memulakan persekolahan disini. SMKBB telah mengalami perkembangan yang menggalakkan dengan bilangan murid telah bertambah sehingga 1418 orang murid. Pencapaian prestasinya semakin cemerlang dari semasa ke semasa telah menyebabkan pihak Jabatan Pelajaran Melaka mempertanggungjawab pembukaan Kelas Rancangan Khas (RK) dan kelas Tingkatan 6 mulai persekolahan 2004. Pertambahan tenaga akademik,kakitangan sokongan,murid serta kemudahan fizikal yang baik merangsang pengajaran dan pembelajaran murid.Mata pelajaran vokasional MPV telah diperkenalkan iaitu Produksi Multimedia dan Penjagaan Muka dan Dandanan Rambut.

SMKBB telah menempa beberapa kejayaan dalam bidang kurikulum dan kokurikulum dan dibawah pimpinan pengetua yang pertama iaitu Tuan Haji Othman Bin Hassan (1993-Mac 1998).Kecemerlangan terus menyerlah dibawah pentadbiran pengetua kedua iaitu Puan Hjh Hazizah bt Md Salleh (April 1998 – 16 Mei 2003). Kini di bawah pimpinan pengetua ketiga iaitu Puan Hjh Umaizahrah bt Alwi (Mei 2003-30Jun2007) kecemerlangan terus dicapai. Puan Mainon binti Abdul Wahid selaku pengetua keempat (1Julai-30Sept2008) pula menerajui SMK Bukit Baru dengan penuh keazaman dan iltizam untuk membudayakan kecemerlangan sekolah ini. Dan kini di bawah pimpinan pengetua kelima Tuan Haji Mohammad Yusoff bin Osman (Nov2008-kini) sangat komited dengan kecemerlangan sekolah sehingga telah dinobatkan sebagai SEKOLAH CEMERLANG PERINGKAT KEBANGSAAN 2008.